เมนส์มาวันที่ 12 กันยายน หมดวันที่ 14-15 กันยายน 16 กันยา มีเพศสัมพันธ์ กินยาคุมฉุกเฉินแบบเม็ดเดียว .... วันที่ 18 กันยา มีเพศสัมพันธ์ และกินยาคุมฉุกเฉินแบบ 2 เม็ด ไป ..... วันนี้วันที่ 23 กันยา ตื่นตอนเช้า พบว่ามีเลือดออก ... เราจะรู้ได้อย่างไรคะ ว่าเลือดที่ออกเกี่ยวกับผลข้างเคียงของยาคุมฉุกเฉิน หรือ เลือดล้างหน้าเด็ก คะ มีอาการหนึบท้องน้อยร่วมด้วย ค่ะ....
สวัสดีค่ะ หากประจำเดือนมาวันที่ 12 ก.ย. แล้วได้มีเพศสัมพันธ์ในวันที่ 16 และ 18 ก.ย. เท่ากับมีเพศสัมพันธ์ในวันที่ 5 และ 7 นับจากวันแรกที่มีประจำเดือนมา ถือว่ายังอยู่ในระยะปลอดภัย โอกาสที่จะตั้งครรภ์นั้นมีน้อยมาก คือน้อยกว่า 1% ดังนั้นจริงๆ แล้วจึงไม่ควรทานยาคุมฉุกเฉินไปโดยไม่จำเป็นค่ะสำหรับเลือดที่ออกในวันที่ 23 ก.ย. น่าจะเป็นเลือดที่เกิดจากผลข้างเคียงของยาได้ ทั้งนี้ หากเลือดที่ออกมีปริมาณพอสมควรหรือออกนานเกิน 2 วัน ก็ไม่น่าใช่เลือดล้างหน้าเด็กค่ะ เพราะเลือดล้างหน้าเด็กนั้น จะมีปริมาณเพียงเล็กน้อย และออกเพียง 1 วันค่ะหากจะมีเพศสัมพันธ์บ่อยๆ ก็ไม่ควรทานยาคุมฉุกเฉินเป็นประจำ เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งวิธีเหล่านี้ จะช่วยป้องกันการตั้งครรภ์ได้มากกว่า 99% ในขณะที่ยาคุมฉุกเฉินจะช่วยป้องกันการตั้งครรภ์ได้ประมาณ 58%-95% เท่านั้นค่ะ